Burgemeester, speaker van Tshwane terug in poste | Maroela Media
Tshwane se burgemeester, Stevens Mokgalapa, en die speaker, Katlego Mathebe, is terug in hul poste nadat die hooggeregshof in Pretoria Vrydagmiddag alle besluite wat by gister se spesiale raadsvergadering geneem is, ter syde gestel het.
Mokgalapa, wat tans op spesiale verlof is, en Mathebe is al twee deur mosies van wantroue tydens die vergadering uit hul ampte onthef.
Dit het beteken dat die ANC beheer van die metro oorgeneem het. Die ANC het ook vandeesweek beheer van die Johannesburgse metro teruggeneem nadat Geoff Makhubo verkies is tot nuwe burgemeester.
Die DA het ná die raadsvergadering in 'n dringende hofaansoek gevra dat die besluite ter syde gestel word en het onder meer aangevoer die regte prosedures is nie gevolg nie.
Regter Neil Tuchten het in die DA se guns beslis en beveel dat die aansoeke op 17 Desember in die dringende hof aangehoor moet word. Hangende die afhandeling van dié aansoeke het hy alle besluite wat gister by die raadsvergadering geneem is, ter syde gestel.
Dit sluit in die aanstelling van 'n waarnemende speaker, die mosie van wantroue in Mathebe en haar gevolglike verwydering uit die pos, asook die mosie van wantroue in Mokgalapa en sý verwydering uit sy amp.
burgemeester In die nuus Tshwane
Dìt is hoe ver die DA sal gaan… om 'n regter te oortuig om die moontlikheid te ondersoek dat daar miskien DA-lede is wat vertrou kan word. Jou ouers het jou gewaarsku… moet nie saam met swak vriende speel nie.
En so gaan die Sirkus aan
The more it change, the more it stays the same
Definisie van dienslewering.Dis wanneer n party in beheer van n munisipale area alles in sy vermoe doen om in beheer te bly van die geld kas,en nie n duiwel omgee wat met die dienslewering na die gemeenskap gebeur nie.
Wat n sirkus …gaan hier ooit weer orde kom . So besig om die man te speel dat die werk nie gedoen word. Intussen val centurion uitmekaar ! Straatligte brand deur die dag. Onwettige tekens oral . Dit wat omgery word word netso gelos vir maande. Sypaatjies le vol geel sakke wat oopbars omdat stadsraad dit nie haal nie. Dan word daar plante gepant en nie water gegee so hulle is dood. Alles is n geoefen ! !